# **DECIZIA ETAPEI DE ÎNCADRARE**

## Nr. număr din zz.ll.aaaa

....

Ca urmare a solicitării de emitere a acordului de mediu adresate de **SC SALASTAR SRL**, cu sediul în com. Mugeni, sat Lutița, nr. 183, Judetul Harghita, ...., înregistrată la APM Harghita cu nr. 344/13.01.2017, în baza:

1. **Hotărârii Guvernului nr. 445/2009** privind evaluarea impactului anumitor proiecte publice şi private asupra mediului, cu modificările şi completările şi ulterioare;

autoritatea competentă pentru protecţia mediului APM Harghita decide, ca urmare a consultărilor desfăşurate în cadrul şedinţei Comisiei de Analiză Tehnică din data de 21.03.2017, că proiectul „**Extindere atelier fabrică de folii și racord electric**” propus a fi amplasat în com. Mugeni, sat Mugeni, nr. 183 nu se supune evaluării impactului asupra mediului şi nu se supune evaluării adecvate.

Justificarea prezentei decizii:

I. Motivele care au stat la baza luării deciziei etapei de încadrare în procedura de evaluare a impactului asupra mediului sunt următoarele:

a) proiectul se încadrează în prevederile Hotărârii Guvernului nr. 445/2009, anexa nr. 2. la , pct. 13 lit a -Orice modificări sau extinderi, altele decât cele prevăzute la pct. 22 din anexa nr. 1, ale proiectelor prevăzute în anexa nr. 1 sau în prezenta anexă, deja autorizate, executate sau în curs de a fi executate, care pot avea efecte semnificative negative asupra mediului coroborat cu pct. 10 a- proiecte de dezvoltare a unităților/zonelor industriale

b) Justificarea în conformitate cu criteriile din anexa nr. 3 la Hotărârea Guvernului nr. 445/2009.

**1. Caracteristicile proiectului:**

a) Proiectul prevede dezvoltarea activităţii defabricare a articolelor de ambalaj din material plastic desfăşurate în cadrul amplasamentului situat în comuna Mugeni, sat Mugeni, str. Principală, nr. 119, judeţul Harghita, pe o suprafață de 12007 mp.

Proiectul de dezvoltare a activităţii de fabricare a articolelor de ambalaj din material plastic prevede următoarele modificări la instalația existentă:

- construirea unei extinderi cu regim de înălţime P+1E şi Sc= 1014,54 mp la atelierul de prelucrat mase plastice

- montarea în partea extinsă a atelierului a 1 buc. mașină de tipărit flexografic 8 culori de tip Uteco Crystal 808 model 130 și a 1 buc. mașina de imprimat flexografic 8 culori de tip Uteco Crystal 808 model 130 prevăzută cu unitate de "downstream" în linie, cu viteza de imprimare 500 m/min, având consumul de solvent organic 62150 kg/an/mașină, în total pentru cele 2 mașini de tipărit consumul de solvent organic fiind 124300 kg/an, concomitent cu scoaterea din funcțiune prin demontare a mașinii de tipărit flexografic tip Uteco Onix 808 GL din atelierul existent având consumul de solvent organic: 87000 kg/an, cea ce conduce la utilizarea unei cantități de solvenți organici la nivelul intregii instalație de 170000 kg/an față de 132700 kg/an ( conform Planului de gestionare a solvenților organici pentru anul 2016)

- mutarea mixerului de cerneală tip GonnelheimerX4 și a regeneratorului de solvent- Italia Sistem Technologici IST122 din atelierul existent în partea de extindere a atelierului, precum și a depozitului pentru stocarea chimicalelor utilizate în procesul de tipărire

- mutarea mașinii de demontat clișeu SWS Flexotech Speedmounter Wide Servo 1300 (1 buc.) și a mașinii de spălat clișeu Polymount L-2 ( 1 buc.) din atelierul existent în subpanta extinderii proiectate

- realizarea unui punct de transformare în cadrul amplasamentului

b) Cumularea cu alte proiecte: *Proiectul* este o extindere a activității existente pe amplasament fabricarea și vopsirea foliei.

c) Utilizarea resurselor naturale: *agregatele naturale minerale ( nisip, pietriş) utilizate la lucrările de construcţii prevăzute în proiect sunt folosite de firmele de construcţii care prepare* *betonul.*

d) Producţia de deşeuri:

- *în timpul construirii: - Deşeurile municipale amestecate*

- *Deșeuri din construcții și demolări*

- *în timpul funcţionării:*

*- deșeuri municipale amestecate - cod: 20 03 01: cca 36 mc/an*

*- echipamente electrice si electronice casate, altele decat cele specificate la 20 01 21, 20 01 23 si 20 01 35- cod 20 01 36:*

*- fracțiuni de hârtie și carton colectate separate- cod 20 01 01*

*- ambalaje care contin reziduuri sau sunt contaminate cu substante periculoase-*

*cod 15 01 10\*- cca. 395 kg/an*

*- deșeuri textile îmbibate cu solvenți organici: – cod 15 02 02\*- cca. 300 kg/an*

*- deşeuri de cerneluri cu conţinut de substanţe periculoase – cod.08 03 12\*-cca.1000 kg/an*

*e)* Emisii poluante, inclusiv zgomotul şi alte surse de disconfort:

*-emisii în aer: - în timpul construirii -* emisii de gaze de eşapament, care vor fi doar temporare;

*-emisii în aer: - în timpul funcționării:* - compuși organici volatil nemetanici (COVnm)

*-zgomot: - nivelul zgomotului al utilajelor în dotare se vor încadra între limitele prevăzute de legislaţia naţională*

f) Riscul de accident, ţinându-se seama în special de substanţele şi de tehnologie utilizate: *Produsele periculoase etichetate corespunzător vor fi transportate în ambalaje originale ale producătorilor. Manipularea, depozitarea în spațiu realizat în cadrul extinderii, respectiv modul de tratare a deșeurilor rezultate din aceste produse se vor realiza conform prevederilor fișelor cu date de securitate, elaborate de producători.*

*Se va organiza un sistem de evidenţă strictă a intrării, precum şi a consumurilor de produse periculoase prin fişe de magazie, fişe limită.*

*Consumul de solvenți organici a celor două mașini de tipărire pe flexografie de tip Uteco Crystal fiind 124,3 t/an depășește valoarea de prag de consum al solvenţilor organic de 15 t/an, iar în urma modificărilor prevăzute prin proiect consumul de solvenți organici la nivelul instalației în care se desfășoară activitate de tipărire pe flexografie în cadrul amplasamentului va fi 170 t/an, deci unitatea intră sub incidența Legii nr. 278/2013 privind emisiile industriale, Anexa 7, partea a 2-a, pct.3,*

**2**. **Localizarea proiectului**:.

2.1. utilizarea existentă a terenului: construcții industriale, conform Certificatului de Urbanism nr. 49/15.12.2016, emis de Comuna Mugeni.

2.2. relativa abundenţă a resurselor naturale din zonă, calitatea şi capacitatea regenerativă a acestora: *nu este cazul*

2.3. capacitatea de absorbţie a mediului:

1. zoneumede*: - nu este cazul,*
2. zonecostiere*: - nu este cazul,*
3. zonemontaneşiceleîmpădurite*: - nu este cazul*
4. parcurişirezervaţiinaturale: *- nu este cazul,*
5. ariiclasificatesauzoneprotejate *( zone specificate la alin.e), pct.2 din anexa 3) din HG nr.445/2009: - nu este cazul*
6. zoneledeprotecţiespecificatămai ales cele desemnate prin Ordonanţa de urgenţă a Guvernului nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, cu modificările şi completările: *amplasamentul proiectului se află la o distanţă de cca. 150 m faţă de limita sitului Natura 2000 “Râul Târnava Mare între Odorheiu Secuiesc și Vânători”, ROSCI 0383.*
7. ariiîncarestandardeledecalitate amediuluistabilitedelegislaţieaufostdejadepăşite*: nu este cazul;*
8. ariiledenspopulate*: nu este cazul,*
9. peisajelecusemnificaţieistorică*,* culturalăşiarheologică*: nu este cazul;*

**3. Caracteristicile impactului potenţial:**

În raport cu criteriile stabilite la pct.1 şi 2 nu au fost identificate efecte semnificative posibile ale proiectului, cu accent deosebit pe:

1. extinderea impactului:
   * aria geografică: redusă, o parte a intravilanului comunei Mugeni
   * numărul persoanelor afectate: prin realizarea proiectului nu vor fi persoane afectate negativ.
2. natura transfrontieră a impactului*: nu este cazul,*
3. mărimea şi complexitatea impactului:
   * *-*în perioada realizării proiectului*: vor rezulta deşeuri, care vor fi gestionate conform pct. 1.d,*
   * *-*în perioada funcţionării*: valorile emisiilor în apă, sol după punerea în funcţiune a proiectului se vor încadra sub valorile limită stabilite prin acte normative în vigoare*
   * -în perioada încetării activităţii: *- dezafectarea construcțiilor se face în ordinea inversă de construire.*
4. probabilitatea impactului*: mică,*
5. durata, frecvenţa şi reversibilitatea impactului*: impact minor, nu rezultă impact remanent.*

**Condiţii de realizare a proiectului:**

1. Gestionarea deşeurilor rezultate în timpul realizării investiţiei, respectiv după punerea în funcţiune a investiţiei propuse cu respectarea prevederilor Legii nr. 211/2011 privind regimul deşeurilor cu toate modificările și completările ulterioare:

2. Este interzisă afectarea terenurilor în afara amplasamentelor autorizate pentru realizarea lucrărilor de investiţii, prin:

1. abandonarea, înlăturarea sau eliminarea deşeurilor în locuri neautorizate;
2. staţionarea mijloacelor de transport în afara terenurilor desemnate în acest scop
3. distrugerea sau degradarea, prin orice mijloace, a vegetaţiei ierboase sau lemnoase;

3.Suprafeţele de teren afectate temporar prin execuţia lucrărilor vor fi redate în categoria de folosinţă avută anterior, sarcina revenindu-i titularului proiectului.

4. Concentraţiile maxime de poluanţi evacuaţi prin apele uzate menajare vidanjate, se vor încadra în valorile prescrise în anexa nr. 3 a Hotărârii Guvernului României nr. 188/2002 – Normativ privind condiţiile de evacuare a apelor uzate în reţelele de canalizare ale localităţilor şi direct în staţiile de epurare, NTPA-001/2005.

5. Respectarea valorii –limită de emisie în gazele reziduale de la instalația de oxidare termică se vor încadra în limitele prescrise în Anexa 7 Partea a 2-a, tabel, pct. 3 din Legea nr. 278/2013 privind emisiile industriale și anume 100mg C/Nmc.

6. Valorile limită pentru emisiile fugitive se vor încadra în limitele prescrise în Anexa 7 Partea a 2-a, tabel, pct. 3 din Legea nr. 278/2013 privind emisiile industriale și anume 20%-procent din cantitatea de solvent utilizat.

7. Respectarea prevederilor Ordinului MAPPM nr. 462/1993, condiţii tehnice privind protecţia atmosferei;

8. Lucrările se vor efectua numai în perimetrul aferent proiectului.

9**.** Nivelul de zgomot rezultat în urma realizării proiectului respectiv desfăşurării activităţii, măsurat la exteriorul locuinţei, la 1,5 m înălţime de la sol în conformitate cu prevederile standardului SR ISO nr. 1996/2-08 şi ale Ordinului Ministerului Sănătăţii nr. 119/2014 - nu va depăşi valoarea maximă de:

L ech = 55 dB(A) între orele 7oo - 23oo

                    L ech = 45 dB(A) între orele 23oo - 7oo;

# 10. Respectarea prevederilor [Legii nr. 278/2013 privind emisiile industriale](http://legestart.ro/legislatie-legea-nr-2782013-privind-emisiile-industriale/)

11. Titularul activităţii se va asigura că toate operaţiile de pe amplasament să fie realizate în aşa fel încât emisiile să nu determine o deteriorare semnificativă a calităţii aerului, dincolo de limitele amplasamentului.

12. Instruirea personalului în vederea prevenirii riscurilor tehnologice, a evacuărilor accidentale de poluanți în mediu și a depozitării necontrolate de deșeuri de orice fel, și instruirea personalului în vederea intervenției în mod operativ, în cazul unor posibile incidente.

13. După realizarea investiţiei veţi avea obligaţia de a notifica APM Harghita şi de a revizui Autorizaţie de Mediu nr. 158 din 19 octombrie 2009.

Răspunderea pentru corectitudinea informaţiilor puse la dispoziţia autorităţii competente pentru protecţia mediului şi a publicului, revine în întregime titularului proiectului;

Titularul proiectului are obligaţia de a notifica în scris APM Harghita despre orice modificare sau extindere a proiectului survenită după emiterea deciziei etapei de încadrare şi anterior emiterii aprobării de dezvoltare, respectiv autoritatea competentă emitentă a aprobării de dezvoltare despre orice modificare sau extindere a proiectului survenită după emiterea aprobării de dezvoltare, in conformitate cu prevederile art.39 şi art. 40 din Ordinul comun nr. 135/84/76/1294 din 2010 al Ministerului Mediului şi Pădurilor, Ministerului Agriculturii şi Dezvoltării Rurale, Ministerului Administraţiei şi Internelor, Ministerului Dezvoltării Regionale şi Turismului.

Conform art. 49 alin (3) şi (4) din Ordinul 135/2010 privind aprobarea Metodologiei de evaluare a impactului asupra mediului pentru proiecte publice şi private, la finalizarea lucrărilor autoritatea competentă pentru protecţia mediului efectuează un control de specialitate pentru verificarea respectării prevederilor deciziei etapei de încadrare. Procesul verbal întocmit în urma controlului se va anexa şi va face parte din procesul verbal de recepţie la terminarea lucrărilor.

Prezenta decizie poate fi contestată în conformitate cu prevederile Hotărârii Guvernului nr. 445/2009 şi ale Legii contenciosului administrativ nr. 554/2004, cu modificările şi completările ulterioare.

**DIRECTOR EXECUTIV,**

ing. DOMOKOS László József

**ŞEF SERVICIU A.A.A.,**

ing. LÁSZLÓ Anna

**ÎNTOCMIT,**

ing. ABOS Judit